b'\n_START_ARTICLE_\nAndreas Hinterstoi\xc3\x9fer\n_START_SECTION_\nLiv\n_START_PARAGRAPH_\nI 1930-\xc3\xa5rene skapte Hinterstoi\xc3\x9fer og barndomsvennen Toni Kurz oppsikt med flere f\xc3\xb8rstebestigninger i Berchtesgaden-Alpene:\n_START_SECTION_\nUlykken i Eigers nordvegg\n_START_PARAGRAPH_\nSammen med Toni Kurz fors\xc3\xb8kte Hinterstoi\xc3\x9fer seg p\xc3\xa5 en f\xc3\xb8rstebestigning av Eigers nordvegg. B\xc3\xa5de han, klatrekameraten Toni Kurz og de to \xc3\xb8sterrikske klatrerne Willy Angerer og Eduard Rainer som hadde sl\xc3\xa5tt seg sammen med dem i fors\xc3\xb8ket, omkom. Etter et v\xc3\xa6romslag m\xc3\xa5tte de avbryte oppstigningen, og siden de hadde umuliggjort en sikker og hurtig retrett over Hinterstoisser-traversen ved at de trakk sikringstauet med seg p\xc3\xa5 vei oppover, m\xc3\xa5tte de fire seg ned mange meter. Hinterstoi\xc3\x9fer, Angerer og Rainer omkom i et stein- og sn\xc3\xb8ras. Kurz overlevde raset uskadd, men d\xc3\xb8de dagen etter hengende i tauet bare f\xc3\xa5 meter over redningsmannskapet.\n_START_SECTION_\nFilm\n_START_PARAGRAPH_\nHendelsene er dramatisert i filmen Nordwand, regissert av Philipp St\xc3\xb6lzl og med Benno F\xc3\xbcrmann som Toni Kurz og Florian Lukas som Andreas Hinterstoi\xc3\x9fer. Filmen hadde premiere 23. oktober 2008.'